Takáč, Richard, poslanec NR SR (2021-09-29):
Ďakujem veľmi pekne za slovo, pán predsedajúci. Kolegyne, kolegovia, druhý deň ideme pokračovať v rámci zvolanej mimoriadnej schôdze k návrhu uznesenia k výraznému zvyšovaniu cien elektriny, plynu a tepla pre slovenské domácnosti a malé a stredné podniky na hlavne budúci rok, rok 2022, kde už medializované informácie hovoria o tom, že cena či elektriky, plynu, tepla má rásť až o 20 %, možnože aj viacej. Samozrejme, je tu aj veľké riziko, to je vlastne v rámci druhého bodu návrhu tejto schôdze, a to je rizika s príjmom do štátneho rozpočtu pre sprevádzkovanie plynu plynovodu Nord Stream 2, kde je veľké ohrozenie, že bude neskutočne veľký výpadok financií do štátneho rozpočtu. Ako som povedal, sú predpoklady, že budúci rok cena či plynu, elektriky alebo tepla vzrastie o viac ako 20 %, a preto všetci si dobre uvedomujeme, že to bude mať veľmi fatálny dopad hlavne na tie, na tie najslabšie sociálne, sociálne skupiny. Včera sme mali možnosť vidieť vystúpenie ministra hospodárstva pána Sulíka, kde sme sa v jeho dvadsaťminútovom vystúpení dozvedeli – len Fico, Fico, SMER a neviem čo všetko, ale nedozvedeli sme sa za dvadsať minút to, čo chce ako či ministerstvo, resp. vláda riešiť z hľadiska zvyšovania cien, aby na Slovensku tí najslabší, hlavne sociálne najslabší, neboli postihnutí. Určite si všetci uvedomujeme, že to bude mať neskutočný dopad na týchto, na týchto ľudí. Vieme, že táto vláda nevie ponúknuť riešenia, a mali sme možnosť vidieť aj teraz, keď nám zase zarezali tri ďalšie schôdze, kde sme chceli hovoriť o zvyšovaní cien potravín, o zdravotníctve a, samozrejme, o totálne rozvrátených verejných financiách. My sa snažíme ako SMER – sociálna demokracia ponúkať riešenia a hovoriť hlavne o týchto, poviem to tak, chlebových témach tu v Národnej rade, lebo vláda, ministri sú podriadení Národnej rade a musia sem chodiť, nie opačne, že my budeme čakať a tešiť sa, keď sem príde minister nám niečo povedať. Ak si pamätáte, bola tlačová konferencia, kde sme sa dozvedeli, teda tlačová konferencia ministra Sulíka so štátnym tajomníkom pánom Galekom, ktorí, ktorí začali hovoriť o zvyšovaní cien, kde sme sa tiež nedozvedeli nič, len sme sa dozvedeli, že za to môže SMER a Fico. A napríklad úplne také klamstvo, ktoré bolo povedané na tejto tlačovej konferencii, bolo o tom, že prečo hovoriť v Národnej rade, že však nech príde Robert Fico na výbor pre, hospodársky výbor, kde je členom, kde sa nezúčastňuje. Však všetci dobre vieme, že nie, pán Robert Fico nie je členom hospodárskeho výboru, čiže úplne jednoznačne zas klamali títo páni. A najhoršie potom, že ešte aj pani Zemanová to na tlačovej konferencii hovorila, že pán Fico nechodí na výbor, kde je členom, na výbor pre hospodárstvo, pritom to vôbec, vôbec nie je pravda. Čiže tak ako som povedal včera, z vystúpenia ministra hospodárstva Richarda Sulíka sme sa dozvedeli, že za všetkým je Robert Fico a strana SMER – sociálna demokracia, čiže za všetko môžeme, za všetko môžeme my. Skúsim troška tak aj teraz priamo k tej, k tej, zvyšovaní ceny elektriky. Už to tu viackrát bolo povedané, že táto cena elektriky je zložená, zo 40 % je to silová zložka a 60 % je to, je to, poviem to tak, taká distribučná zložka, resp. TPS, a týchto 60 % je tvorených napríklad TPS-kou, sú tam rôzne prenosové poplatky a distribučné poplatky. A tu chcem povedať, a to tu ešte nezaznelo, kde aj na tlačovej konferencii minister hospodárstva Sulík hovoril o tom, že cena sa zvyšuje preto, lebo strana SMER alebo neviem čo všetci my sme tu zanechali nejaký dlh vyše 300 mil. eur. Dámy, páni, tu chcem povedať, že, a vysvetliť, o čo sa v skutočnosti jedná a čím sa oháňa minister hospodárstva z hľadiska tých 300 mil., ktoré vlastne akože on musí nejakým spôsobom teraz sanovať, musí to zaplatiť. Tých 300 mil. je historický dlh, ktorý si nárokujú distribučné spoločnosti od, od ÚRSA, týchto 300 mil. si nárokujú od ÚRSA. Ale chcem povedať, že to sú, to sú vymyslené, vymyslené milióny, ktoré si vymysleli tieto distribučné spoločnosti. A samozrejme, že to vyhovuje Richardovi Sulíkovi, že on musí zaplatiť tých 300 mil. týmto distribučným spoločnostiam, lebo však on je s nimi, on je s nimi kamarát. Videli sme minulý rok, ako si neuplatnil predkupné právo pri Východoslovenskej distribučnej spoločnosti. Vidíte to jednoznačné prepojenie? On hovorí o tom, že musí zaplatiť, alebo teda ÚRSO bude musieť zaplatiť nejaký, nejaký historický dlh, ktorý si vyúčtovali tieto distribučné spoločnosti, bolo to za obdobie zhruba nejako roky 2009 až 2018, teraz to troška už inak funguje, kde sa baví o tom, kde hovoríme o tom, že tých 300 mil. malo vzniknúť tým spôsobom, že vlastne, samozrejme, distribučné spoločnosti vtedy vyplácali v týchto rokoch tie dotácie, ktoré boli vyplácané na biomasu, bioplynky, fotovoltaiku atď. Teraz to funguje trošku iným spôsobom. A je tam, je tam rozdiel. Tie distribučky si vyúčtovali 300 mil., ale v tom čase ÚRSO, kde bol napríklad šéfom pán Holjenčík, pán Jahnátek, hovorili o tom, že to sú vymyslené čísla týchto distribučných spoločností. A teraz hovorí Richard Sulík, minister hospodárstva, že preto sa zvyšuje cena, že nemôžu znížiť tú cenu pre ľudí na Slovensku, lebo tam je 300 mil. sekera, ktorú musia zaplatiť. Ale to ÚRSO to nemusí zaplatiť, ale musí, Richard Sulík hovorí, že, áno, musia, samozrejme, však on je kamarát s tými distribučnými spoločnosťami. Však tie, tie, neuplatnil si predkupné právo, Richard Sulík len pokračuje v privatizácii, ktorú začal ešte s Miklošom v rokoch, keď vládol Dzurinda na Slovensku. To je len pokračovanie dokončenia tohto celého procesu. Takže tuto jednoznačne myslím si, že pre každého normálneho je evidentné, že pri týchto distribučkách sú to vymyslené. Keď sme tam boli my, tak sme nechceli to zaplatiť, lebo vieme o tom, že sú to vymyslené čísla, týchto 300 mil., ale prišiel Richard Sulík, liberálna, liberálna strana s liberálnym myslením, kde hovoria, že všetko vyrieši trh, tak už hovorí o tom, že to treba zaplatiť a že kvôli tomu sa nemôže zastabilizovať cena, ale sa bude zvyšovať cena. Poviem ešte informáciu, koľko majú tieto distribučné spoločnosti marže. Majú hrubú maržu distribučných spoločností, je 50 %, dámy a páni, 50 % je hrubá marža distribučných spoločností a Richard Sulík si minulý rok neuplatnil predkupné právo na Východoslovenskú distribučnú spoločnosť, odovzdal, odovzdal toto do rúk jednej nemeckej spoločnosti, ktorá už pomaly za chvíľu bude monopolom na Slovensku. To je len pokračovanie celej privatizácie, ktorú začal, začal Dzurinda na Slovensku. A zoberme si, distribučná spoločnosť je čo? Však to sú tie stĺpy, rozvody, ktoré sú poťahané po celom, po celom Slovensku. Však to vybudovali naši otcovia, naši starí otcovia a my sme to teraz odovzdali nemeckému vlastníkovi a ďalej s tým SaS-ka, ďalej pokračuje. Však máme možnosť vidieť aj vystúpenia poslancov za SaS-ku, ktorí tu hovoria o tom, pán Kazda, ktorý hovorí o tom, že načo nám je vlastná pôda, vlastné lesy, však to nám, to nepotrebujeme, to všetko predajme, dajme to súkromníkom. Toto je presne zmýšľanie liberálov na Slovensku. Všetko vyrieši voľný trh, štát nič nepotrebuje vlastniť, všetko sprivatizujme, predajme, nič nepotrebujeme mať, nech sa o všetko starajú, nech sa o všetko starajú zahraniční vlastníci na Slovensku. Toto je veľké, veľká hrozba pre Slovensko a ja pevne verím, že toto všetko vidia občania na Slovensku a podľa toho sa aj pri najbližších voľbách zachovajú. Takže myslím si, že je veľmi potrebné, je veľmi potrebné, ale, bohužiaľ, táto vláda a včera sme mali možnosť vidieť, že Richard Sulík niežeby začal svoj príhovor a vystúpenie tým, že by nám tu vymenoval kroky, ktoré ide robiť na to, aby sa nezvyšovala cena pre občanov na Slovensku či elektriky, plynu alebo tepla, ale povie, za to môže SMER, za to môže Fico, a nevyriešil za dvadsať minút nič, potom sa tu len dožadoval nezmyselného vystúpenia. Všetci dobre vieme, že keď chce začať vystúpenie, tak má povedať základné nosné veci a potom môže rozprávať všelijaké tie nezmysly, ktoré on rozprával prvých dvadsať minút. Ešte poviem, a už to tu viackrát bolo spomenuté, pani Galeková, ktorá v tom čase bola manželka pána Galeka, ktorá jednoznačne bola šéfka tej fotovoltaiky na Slovensku, v rokoch 2010 a 2012 bolo najviac povoleniek podpísaných a to bolo za vlády, za vlády SaS-ky, ktorá tu bola a mala svojho ministra, svojho ministra. Takže, viete, a tu potom taká argumentácia koaličných niektorých zo SaS-ky, že však to nie, to pani Galeková, ona nie, to bola len organizácia. Ako toto, len keby chlp, sa stalo nám v predchádzajúcom volebnom období, tak tu sú plné ulice a tu kričíte, zvolávate mimoriadne schôdze a neviem čo všetko, všetko sa tu deje. Za vlád SMER-u – sociálnej demokracie vždy ceny boli stabilizované, ceny klesali. Vždy za vlád pravice, či to bolo 2010, 2012 a vidíme to aj teraz, sa ceny idú rapídne zvyšovať. Všetci si dobre pamätáme, veľmi dobre to máme v pamäti, výroky ministra hospodárstva Sulíka, ktorý minulý rok hovoril o tom, ako bude všetko zastabilizované, budú sa práveže znižovať ceny – a teraz realita je aká? Úplný opak, úplný opak. Dámy a páni, ešte spomeniem o tej hovorenej transformácii regiónu Hornej Nitry. Ja som z Prievidze, pochádzam, veľmi dobre toto poznám. Tu taká argumentácia, že SaS-ka toto celé naštartovala a neviem čo všetko riešila. No, bohužiaľ, vďaka tejto vláde, vďaka tejto vláde sa tento proces zastavil, zamrazil a nič sa tam nerieši. Tak ako bolo povedané už tuto viackrát, nesú plnú zodpovednosť za to, že tí ľudia tam budú prichádzať o prácu a nebudú mať adekvátne ďalšie zamestnanie. V roku 2018 za predchádzajúcej našej vlády sa naštartoval proces transformácie regiónu Hornej Nitry. Ešte vtedajší eurokomisár Maroš Šefčovič to celé naštartoval a patríme medzi štyri, štyri krajiny v rámci Európskej únie, kde je pilotný projekt v rámci transformácie, kde majú byť na to vyčlenené finančné prostriedky. Za nás, ešte si pamätám, bolo vyčlenených skoro 960 mil. euro na tento región Hornej Nitry z hľadiska transformácie. Matovič minulý rok išiel do Bruselu a prišiel s tým, ako fantasticky vybavil nie 960, ale 430 mil. eur, a podotýkam, že nielen región Hornej Nitry do toho je zaradený, ale už je do toho zaradený aj banskobystrický, aj bratislavský a už aj košický. Takže vidíme neschopnosť tejto vlády. Nič sa nerieši. Jedine dva projekty, ktoré doteraz od roku 2018 boli úspešné a jeden projekt mal Trenčiansky samosprávny kraj a druhý vlastne je projekt, kde je mesto Handlová, Prievidza a Nováky, kde ide hlavne o rekvalifikáciu týchto zamestnancov baní, kde končí to roku 2023. Ich taká stále rozprávajúca, nejaký alobal, alobal, alobal, to je rozprávka, ktorú si niekto vymyslel, len aby o tomto tu rozprávali a stále o tomto tu rozprávajú. Treba povedať a chcem to povedať, táto vláda nič s transformáciou regiónov Hornej Nitry nerobí. Jedine, čo robia, je, že sa doťahuje minister hospodárstva s vicepremiérkou, ministerkou MIRRI, pani Remišovou o tom, kto toto celé bude riadiť a spravovať. Minister hospodárstva chcel nejakého splnomocnenca pre transformáciu, Remišová chcela zase niečo iné a doťahujú sa a tým, že sa doťahujú medzi sebou, trpí celý región. Nie sú tam reálne podporené reálne projekty, kde by sa mohli zamestnať ľudia v rámci tohto regiónu. Nie je nič. Vôbec. Všetko spí. A ja, ja si osobne a som o tom presvedčený, že pri tejto transformácii, kde sú na to vyčlenené peniaze, kde už by sa reálne mohli podporiť projekty, napríklad tam je, TATRAVAGÓNKA tam má celkom zaujímavý projekt, kde by sa mohli rekonštruovať a vyrábať nové vagóny, čo je podľa mňa veľmi dobrá práca pre tých baníkov, ktorí skončia prácu v tej bani, tak samozrejme, že nič sa nerieši a reálne my môžeme sa dostať do štádia, verím, že sa to tak nestane, ale ja mám veľké obavy, že áno, že prídeme o tieto finančné prostriedky, lebo tieto finančné prostriedky sa už môžu aj čerpať. Dámy a páni, chcel by som ešte povedať k tomu, že so zvyšovaním cien elektriky, plynu a tepla priamo súvisí aj zvyšovanie cien potravín na Slovensku. Pred malou chvíľou nám koalícia zarezala schôdzu, kde sme chceli hovoriť o zvyšovaní cien potravín a má to priamy súvis. Len si zoberte, taký, ja neviem, chovateľ kurčiat, ktorý vykuruje buď plynom, vykuruje elektrikou alebo nejakým takýmto spôsob, neskutočný dopad to má na zvyšovanie, zvyšovanie cien potravín v obchodoch. Vidíme, čo sa napríklad teraz deje vo Veľkej Británii. Dámy a páni, včera sme sa od ministra hospodárstva nedozvedeli, sme sa nedozvedeli, akým spôsobom chce zastabilizovať a zamedziť rapídnemu zvyšovaniu cien elektriny, tepla a plynu. A preto musím povedať, že aj pri zvyšovaní cien potravín táto vláda nič nerobí. Vôbec nič nerobí. Odflákli sme z hľadiska Plánu obnovy a odolnosti pre poľnohospodárov a potravinárov jednu veľkú nulu, jednu veľkú nulu a nerobí žiadne kroky na to, aby nejakým spôsobom zastabilizovala rapídne zvyšovanie cien. Vidíme všetky organizácie, slovenskú poľnohospodársku, pôdohospodársku, potravinársku komoru, ktorá volá po tom, že sa rapídne zvyšujú ceny potravín, bude to mať neskutočný dosah na obyvateľstvo na Slovensku, a ministerstvo a vláda nič nerobí. Nič. Žiadne kroky. A tu vám poviem príklad, tak ako som povedal pri distribučných spoločnostiach, ktoré majú 50 % hrubú maržu, zahraničnú, ktorú si vyvážajú všetku von, vôbec nič tu nezostane, tak toto isté máme aj pri obchodných reťazcoch. Dámy a páni, nebudem spomínať názov, ale poviem dva reťazce na Slovensku, ktoré majú jedného nemeckého majiteľa, za päť rokov, za päť rokov na Slovensku mali čistý zisk necelú jednu miliardu eur. Čistý zisk. Jeden vlastník, jeden Nemec, jeden majiteľ dvoch reťazcov na Slovensku, jedna miliarda zisku. Myslíte, že tie peniaze zostali tu? No určite nezostali. A to hovoríme o oficiálnej jednej miliarde a to sa ešte nebavíme o ďalších, ktoré sú vyťahované cez rôzne právne služby, rôzne analýzy, reklamu, prieskumy a tak ďalej. Reálne sa môžme baviť o zisku pre tohto jedného nemeckého majiteľa v obchodných reťazcoch na Slovensku može jeden a pol miliardy za päť rokov. To je neskutočné. A slovenskí potravinári, poľnohospodári, ktorí dodávajú do týchto reťazcov, napríklad aj tí pekári, sú na hrane v nákladoch, ktoré napríklad na tom rožku alebo na tom chlebe, ktorý dodávajú do toho obchodného reťazca, sú tam, sú tam, sú tam pomaly na nule, sú radi, že len to tam dodajú, to nehovorím o praktikách, ktoré na nich využívajú, využívajú tieto obchodné reťazce, tak, samozrejme, obchodný reťazec 70, 80, 90 % marža napríklad na rožku, na chlebe a tak ďalej. To je presne to taký ten pohľad, taký pohľad tejto vládnej koalície. Však musí byť aj ten, aj tá distribučná spoločnosť, aj ten obchodný reťazec musí byť solidárny s tými ľuďmi na Slovensku pri takýchto ťažkých situáciách a musia si proste odkrojiť z toho svojho zisku. To je proste fakt. Ako je to, je to neskutočné a ja pevne verím, že všetci ľudia na Slovensku vidia, ako sa táto vláda stavia, či pri otváraní mimoriadnych schôdzí, či pri postoji toho, že my tu v pléne chceme počuť, aké kroky vláda ide robiť, čo chce, čo ponúka, aby zastabilizovala tak rapídne zvyšovanie cien elektriky, plynu, tepla a, samozrejme, aj potravín. Nehovorím o, o totálnom právnom a sociálnom rozvrate Slovenska. Nehovorím o totálnom proste zdĺžení krajiny ako takej. Ako financie sú úplne niekde dovidenia. A včera máme možnosť si vypočuť vystúpenie pani prezidentky z tohto miesta, kde ani jednou vetou nespomenula, kde sa Slovensko z hľadiska zadlženia a rozvratu verejných financií nachádza. Dámy a páni, neviem, prečo si pred týmto všetkým zakrývate oči, ale takto to ďalej nemôže byť a ja pevne verím, že ľudia si už na toto všetko spravili svoj názor. A poviem ešte takú, takú výzvu, ja viem teda, že možnože to je jak hrach hádzať o stenu, ale hovorím, máte možnosť pri schválení tohto návrhu uznesenia, ktoré sme podali z hľadiska zvyšovania cien elektriky, plynu a tepla, dať možnosť ministrovi hospodárstva a vám, vašej vláde, aby nám povedali, ako idú robiť tieto veci. Čiže môže pán minister Sulík pekne do 15. októbra nám toto spracovať. Ďakujem veľmi pekne.